(দিনাজপুর২৪.কম) কিছুদিন ধরে অসুস্থ বলিউড ডিভা মাধুরী দিক্ষিত। কাঁধে প্রচণ্ড ব্যথা ভুগিয়ে যাচ্ছিল তাকে। তাই উন্নত চিকিৎসার জন্য যুক্তরাষ্ট্রে গেছেন মাধুরী। ভারতীয় একটি সংবাদমাধ্যমে জানানো হয়েছে, ‘ঝলক দিখ লা যা’ রিয়েলিটি শোয়ের গত সিজনের সময়ও এ সমস্যার জন্য বেশ কয়েক দিন ছুটিতে ছিলেন এ অভিনেত্রী। বিয়ের পর স্বামী এবং সন্তান নিয়ে প্রায় ১০ বছর আমেরিকার ডেনভারে অবস্থান করেছেন মাধুরী। জানা গেছে, সেখানে তার পরিচিত ডাক্তার দেখাতে এবং উন্নত চিকিৎসা করাতে সেখানে গেছেন তিনি। অবশ্য বিষয়টি মাধুরীর ঘনিষ্ঠ একজনও সংবাদ মাধ্যমকে জানিয়েছেন। দীর্ঘ বিরতির পর মিডিয়াতে ফিরেছেন এ বলিউড ডিভা। ফিরে বেশির ভাগ টেলিভিশন অনুষ্ঠানের কাজ করছেন তিনি। ‘ঝলক দিখ লা যা’ রিয়েলিটি শোয়ের বিচারক হিসেবে এ বছর তাকে দেখা যায়নি। তার বদলে এ বছর ঝলকে বিচারক হিসেবে আছেন জ্যাকুলিন ফার্নান্দেজ, রেমো-ডিসুজা গনেশ। -ডেস্ক